
	Møte:
	Forskningsutvalget

	Møtedato:
	31. august 2006, 12:15 – 15:30

	Møteleder/referent:
	Tore Henriksen/Christin Skjervold

	Til stede:
	Petri Keskitalo, Kristine Korsnes, Markus Lie

	Forfall:
	Elise Karlsen

	Arkivref.:
	200600901-17/CSK/MØTEBOK


Referat fra møte 31. august

Det var ingen merknader til innkalling og saksliste.

Følgende saker ble meldt til eventuelt:

· Søknad om dispensasjon fra deltagelse på DNDS

· Forespørsel om mulighet til å melde avbud til DNDS

· Forslag til bedømmelseskomite for Ragnhild Vada

· Forslag til bedømmelseskomite for Henriette Nazarian

FU 24-06
Referatsaker

1. Referat fra møte 8. juni 2006 

2. Tema til DNDS 2007

3. Forskertur 2007

4. Informasjon om nominering til nivå 2 – publiseringskanaler

5. Erfaringsbasert master som grunnlag for opptak til PhD-graden – endring av PhD-forskriften

6. Språkpolitikk for universitet og høgskolar i Noreg – Høyring – orientering på møtet

7. Rutiner for rapportering i FRIDA – Adresseprinsippet

8. Overgang til graden PhD fra de gamle gradene – høringsuttalelse fra Jur-fak

9. Posisjonering mot Eus 7. rammeprogram

Kommentarer til referatsakene:

2. DNDS 2007: Tema for DNDS 2007 blir ”Rettslige begrep”. Vi innhenter nå tilbud for å se om det er mulig å arrangere seminaret på Hurtigruta. Petri Keskitalo skal lede et programutvalg, som i første omgang skal arbeide med prosjektbeskrivelse til søknad til Norges forskningsråd. Frist: FU-møtet 28. september.

3. Forskertur 2007: Fakultetet skal også arrangere forskertur i 2007. Uke 16 (16. – 22.4.) eller uke 17 (23. – 29.4.) er reservert. FU ønsker innspill til reisemål og faglig innhold – gjerne med kontaktpersoner. Hvis noen av seniorene ønsker å bidra til/ta ansvar for planleggingen, vil vi gjerne ha tilbakemelding. 

4. Nominering av publiseringskanaler til nivå 2: Forskningsutvalget ønsker å arrangere et møte (forskerlunsj) for å orientere om kriterier for nivå 2, og be om begrunnede innspill fra fagmiljøet.

6. Språkpolitikk: Leder for FU lager en uttalelse angående lengden på sammendraget.

Orienteringssak:

Det er ingen som har søkt om å bli etablert som formell forskergruppe med driftsmidler. En påminnelse om dette skal sendes ut.

FU 25-06
Søknad om forlengelse av stipendiatperioden 

Enstemmig vedtak:

Forskningsutvalget anbefaler at Lena Bendiksen innvilges seks måneders forlengelse til og med 9. mars 2007.

FU 26-06
Utenlandsstipend 2006 – nye rutiner – uttalelse fra Jur-fak

Enstemmig vedtak:

Administrasjonen utarbeider en høringsuttalelse på bakgrunn av saksfremlegget og diskusjonen i møtet. Forslag til uttalelse sendes til FU på sirkulasjon.

FU 27-06
Nye rutiner for tildeling av overgangsstipend – uttalelse fra Jur-fak

Enstemmig vedtak:

Administrasjonen utarbeider en høringsuttalelse på bakgrunn av saksfremlegget og diskusjonen i møtet. Forslag til uttalelse sendes til FU på sirkulasjon.

FU 28-06
Studieprogramrapport PhD-studiet  i rettsvitenskap 2005/2006 –evaluering av enkeltemner i opplæringsdelen

Enstemmig vedtak:

Resultatene fra evalueringer i vårsemesteret viser at forskningsutvalget må sette i gang følgende tiltak for å bedre opplæringsdelen:

· Seminarene må forberedes tidligere, slik at doktorgradsstudentene får utdelt seminarmateriell minimum 2 uker før seminaret.

· Det må utarbeides gode rutiner for gjennomføring av evalueringene – de siste 5 minuttene av hvert seminar bør settes av til evaluering – både fra doktorgradsstudenter og fra senioransvarlige.

FU 29-06
Plan for opplæringsdelen i PhD-studiet – fastsetting av innhold i seminarer høsten 2006

Enstemmig vedtak:

Administrasjonen arbeider videre med høstens program. Nytt forslag legges frem på neste møte.

Eventuelt

Søknad om dispensasjon fra deltagelse på DNDS:

FU kan ikke vurdere søknaden før søknad om endelig godkjenning av opplæringsdelen sendes inn. Informasjon om erstatningskurs må legges ved søknaden. 

Avbud til DNDS

Det er obligatorisk å delta på to DNDS-seminar i løpet av doktorgradsperioden. Doktorgradsstudenten velger selv hvilke to. FU vil imidlertid anbefale doktorgradsstudentene til å fullføre så mye som mulig av opplæringen i løpet av de to første årene. I dette tilfellet er det også slik at flybilletter allerede er bestilt. FU anbefaler doktorgradsstudenten å prioritere deltagelse på DNDS 2006 som opprinnelig planlagt.

Bedømmelseskomite for Ragnhild Vada og Henriette Nazarian

FU foreslo aktuelle navn og sammensetning. FUs forslag blir fulgt opp og lagt frem for styret som skal godkjenne bedømmelseskomiteen.

Tromsø, 04.09.2006

	Tore Henriksen
	

	leder FU
	Christin Skjervold

	
	førstekonsulent

